< Linux

ArchLinux

Szerző: Sallai András

Copyright © Sallai András, 2012

Licenc: GNU Free Documentation License 1.3

Web: http://szit.hu

Telepítő beszerzése

Az alábbi weboldalon egyetlen képfájl tölthető le:

http://www.archlinux.org/download/

A letöltött képfjál neve:

archlinux-2012.07.15-netinstall-dual.iso

A weboldalon azt olvastam, hogy a telepítő megelégszik 64MB RAM-al. A VirtualBoxban be is állítom ezt a kis értéket. Kénytelen voltam 193MB-ot adni. Lehet kevesebb is elég lett volna. De ezt szoktam egy Debian számára adni. A 64MB RAM-al vártam egy ideig, de csak állt a boot feliratnál a telepítő és nem mozdult.

Telepítés

Induláskor egy menüből a következők választhatók:

Boot Arch Linux (i686)

Boot existing OS

Run Memtest86+ (RAM test)

Hardware Information (HDT)

Reboot

Power Off

Telepítője nincs, de az alábbi weboldal jó leírást ad a telepítéshez:

https://wiki.archlinux.org/index.php/Beginners%27_Guide#Boot_Arch_Linux_Installation_Media

Billentyűzet

Először betöltöttem a magyar billentyűzetkiosztást:

loadkeys hu

Hálózat

Beállítjuk a hálózatot. DHCP-vel kérek egy IP címet:

dhcpcd

Ha több hálókártyánk van akkor:

dhcpcd eth0

Ha fix IP kell beállítanunk használjuk az ip parancsot a minta alapján:

ip addr add <ip address>/<subnetmask> dev <interface>

Például:

ip addr add 192.168.1.2/24 dev eth0

Átjáró hozzáadásának mintája:

ip route add default via <ip address>

Az IP cím az átjáró IP címe.

Például:

ip route add default via 192.168.1.1

Állítsuk be a névszervereket /etc/resolv.conf fájlbann:

nameserver 61.23.173.5
nameserver 61.95.849.8
search example.com

Merevlemez

A fdisk paranccsal nézzük meg, hogyan érjük el a merevlezt:

fdisk -l

Partícionáláshoz a következő eszközök állnak rendelkezésre:

fdisk, cfdisk, gdisk, cgdisk, és parted

Én a cfdisk-ket választom.

A 8GB-os virtuális merevlemezen két partíciót fogok készíteni. Egy a rendszer, egy pedig a cserehely lesz.

Mivel most hoztam létre a virtuális merevlemezt csak ennyit látok:

Pri/Log Free Space

Így nincs más dolgom mint a „New” menüpontot választom.

Új menüpontok jelennek meg:

[Primary] [Logical] [Cancel]

Az elsődlegest, azaz a [Primary]-t választom.

A következőben megkérdezi a partíció méretét, és felkínálja az egészet (859). Ezt 800 MB-ra állítom:

Size (in MB): 800

Megkérdezi hol kezdődjön a partíció a merevlemezen:

[Beginning] [ End ] [ Cancel ]

Az első választom. Most már az alábbiakat látom a menük felett:

sda1 Primary Linux 797.86
Pri/Log Free Space 7792.09*

A két sor között a le és fel billentyűkkel válthatok. A maradék szabad helyet választom (Free Space).

Alul megint lesz egy [ New ] menüpontom, amit fel is kínál megint alapból. Ezt választom.

[Primary] [Logical] [Cancel]

Megint az elsőt (Primary) választom.

A felkínált maradékot elfogadom egy Enterrel:

Size (in MB): 7792.08

Linuxos partíciónak jelöli meg. Meg kell változtassuk a típusát. Ezért alul a menüben a jobbra-balra billentyűkkel a [ Type ] menüpontra megyek.

Egy Entert nyomva, egy listát kapunk, ahol látjuk, hogy a cserhely (swap) a 82 sorszámú. De a listának nincs vége, így egy Enter segítségével tovább megyünk. De most fel is kínálja automatikusan a 82-es sorszámot:

Enter filesystem type: 82

Így csak nyugtáznom kell egy újabb Enterrel.

A menüpontok közül most a [ Write ] kerül kiválasztásra, mire rákérdez, hogy biztosan szeretnénk-e, és várja a yes vagy no beírását:

Are you sure want to write the partition table to disk? (yes or no): yes
Warning!! This mey destroy data on your disk!

A yes beírom a végén. Ezzel elkészültünk. A menüpontok közül a [ Quit ]-ot választva kiléphetünk.

Kilépéskor így néz ki a partíciós tábla:

Name Flags Part Type FS Type [Label] Size (MB)
----------------------------------------------------------------------------------------------
sda1 Primary Linux 8003.20
sda2 Primary Linux swap / Solaris 586.74*

Sávozás

A rendszerpartíciót besávozom:

mkfs.ext4 /dev/sda1

Elkészítem a cserehelyet és bekapcsolom:

mkswap /dev/sda2
swapon /dev/sda2

Csatolás

Felcsatoljuk a rendszerpartíciót:

mount /dev/sda1 /mnt

Ha hoztunk létre más partíciót is, például külön van a /home könyvtár akkor azt is:

mkdir /mnt/home && mount /dev/sda3 /mnt/home

Tükörszerver kiválasztása

Megkerestem a magyar szervert és a fájl elejére mozgattam a hozzátartozó két sort a nano segítségével

nano /etc/pacman.d/mirrorlist

A magyar tükörszerver:

## Score: 1.7, Hungary
Server = http://ftp.mfa.kfki.hu/pub/mirrors/ftp.archlinux.org/$repo/os/$arch

A nano használatához kisebb útmutató:

nano

Az alaprendszer telepítése

Az alaprendszer a pacstrap script segítségével telepíthetjük fel. Megadjuk hova és mit:

pacstrap /mnt base base-devel

A base csomag nagyon fontos, a minimálisan szükséges csomagokat tartalmazza. Ajánlott még a base-devel telepítése is. Ez utóbbi olyan parancsokat tartalmaz mint a make, amutomake, stb.

Rendszerbetöltő telepítése

Két lehetőségünk van:

syslinux

grub2

Syslinux:

pacstrap /mnt syslinux

GRUB: A BIOS számára:

pacstrap /mnt grub-bios

Az EFI számára:

pacstrap /mnt grub-efi-x86_64

használhatod a grub-efi-i386 is ha nincs 64 bites rendszered.

Az fstab generálása

A genfstab paranccsal készítsük el az fstab fájlt:

genfstab -p /mnt >> /mnt/etc/fstab

Ha szereted a használni a UUID vagy a címkéket akkor használd a -U vagy -L kapcsolót.

Ellenőrizzük le a generált fájlt:

cat /mnt/etc/fstab

A swap fájlt nem írta a helyére. Csak ennyit írt bele:

# UUID=2282f187-fdad-49ee-8710-84f99515da0b
none swap defaults 0 0

Ezért javítottam:

# UUID=2282f187-fdad-49ee-8710-84f99515da0b
/dev/sda2 none swap defaults 0 0

Chroot

arch-chroot /mnt

A chroot után további csomagokat a pacman paranccsal telepíthetünk:

pacman -S <package>

Például:

pacman -S mc

Beállítások telepítés közben

Hostnév

Hostnév beállítás:

mcedit /etc/hostname

Konzol és font

mcedit /etc/vconsole.conf

Konzol, font és billentyűzettérkép:

KEYMAP=hu
FONT=lat2-16
FONT_MAP=

KEYMAP

Hozzáférhető billentyűzetkiosztások:

/usr/share/kbd/keymaps

Ezek a beállítások csak a valódi TTY-okra vonatkozik, a grafikus ablakkezelőkre, illetve az X-re nem.

FONT

A hozzáférhető fontok a következő helyen vannak:

/usr/share/kbd/consolefonts/

Alapértelmezetten ez üres. A következő fontok jó választások, az ékezetesek és a Midnight Commander vonalai is rendben vannak.

lat2-16

lat2a-16

LatArCyrHeb-19

LatArCyrHeb-16

LatArCyrHeb-16+

FONT_MAP

Rendszerindításkor használt fontok.

Lehetséges értékek:

/usr/share/kbd/consoletrans

Időzóna

Szerkesszük a /etc/timezone fájlt és írjuk bele Zóna/alzóna információkat.

echo "Europe/Budapest" > /etc/timezone

A hozzáférhető zónák itt találhatók:

/usr/share/zoneinfo/<Zóna>/<Alzóna>

Például:

Europe/Budapest

Több információért olvassuk el az alábbi kézikönyvet:

man 5 timezone

Most készítsünk egy szimbolikus linket a /etc/localtime fájlra:

ln -s /usr/share/zoneinfo/<Zóna>/<Alzóna> /etc/localtime

Például:

ln -s /usr/share/zoneinfo/Europe/Budapest /etc/localtime

Locale

mcedit /etc/locale.gen

Az alábbi sor elől kivettem a megjegyzésjelet:

hu_HU.UTF-8 UTF-8

Ezek után mehet a localek generálása:

/usr/sbin/locale-gen

Ezek után a teljes rendszerre állítsuk be a locale értéket:

mcedit /etc/locale.conf

Tartalom:

LANG=hu_HU.UTF-8
LC_TIME=hu_HU.UTF-8

A ramdisk elkészítéséhez a jelen rendszerben is állítsuk be:

export LANG=hu_HU.UTF-8

Hálózat

mcedit /etc/rc.conf

DHCP beállítása:

interface=eth0
address=
netmask=
gateway=

Előkészítő ramdisk környezet elkészítése

mkinitcpio -p linux

Rendszerbetöltő beállítása

Most állítsuk be a rendszerbetöltőt!

Syslinux esetén

If you installed syslinux, edit the

to point to the right / partition. Then type the following command to install (-i), set boot flag (-a) and install the MBR (-m).

Ha a syslinuxot telepítetted, akkor szerkeszd a következő állományt:

/boot/syslinux/syslinux.cfg

Állítsd be helye / partíciót.

A következő parancshoz három kapcsolót használunk:

* -i telepítés
* -a boot flag
* -m az MBR-be telepítjük

/usr/sbin/syslinux-install_update -iam

Grub esetén

Ha a GRUB2-öt telepítetted, akkor telepísd a boot partíciódat:

grub-install /dev/sda

Hogy rendszerinduláskor megelőzd a (harmless) hibaüzenetet a következő parancsot használd:

cp /usr/share/locale/hu/LC_MESSAGES/grub.mo /boot/grub/locale/hu.mo

Készítsd el a grub.cfg állományt:

grub-mkconfig -o /boot/grub/grub.cfg

Saját választásom

A syslinuxot telepítettem. A /boot/syslinux/syslinux.cfg fájlban javítanom kellet egy ilyen sort:

APPEND root=/dev/sda1 ro

Rendszergazda jelszava

passwd

Lecsatolás és újraindítás

Ha még mindig chroot-olt rendszerben vagyunk, akkor írjuk be:

exit

vagy nyomjunk:

Ctrl + D

Ezzel kilépünk a chroot-olt környezetből.

A felcsatolt rendszer lekapcsolása:

umount /mnt/

Ha vannak külön partíciók is:

umount /mnt/{boot,home,}

Újraindítjuk a rendszert:

reboot

Hálózat

Telepítés utáni hálózatbeállítások.

Kapcsolat

ping -c 3 szit.hu

IP cím

Ellenőrizzük az IP címet:

ip addr

Vagy:

ip addr show eth0

Csomagkezelés

Telepítés

pacman -S csomagnév

Keresés a telepíthető és a telepített csomagok között

pacman -Ss regex

Például:

pacman -Ss .*ftpd.*

Apache

Telepítés:

pacman -S apache

FTP szerver

Három FTP szerver telepíthető:

bftpd

proftpd

vsftpd

Tűzfal

Az iptables nem települ alapból. Telepítsük fel:

pacman -S iptables

Esetleg sshguard:

pacman -S sshguard

Esetleg fail2ban, de annak kell a gamin is:

pacman -S gamin
pacman -S fail2ban

Linkek

http://archlinux.org

https://wiki.archlinux.org

http://archlinux.hu